title: Εκτελεστικός κανονισμός (ΕΕ) 2015/1349 της Επιτροπής, της 3ης Αυγούστου 2015, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση της Νότιας Αφρικής στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών (Κείμενο που παρουσιάζει ενδιαφέρον για τον ΕΟΧ)

text:
               5.8.2015

               EL

               Επίσημη Εφημερίδα της Ευρωπαϊκής Ένωσης

               L 208/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1349 ΤΗΣ ΕΠΙΤΡΟΠΉΣ
   της 3ης Αυγούστου 2015
   για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση της Νότιας Αφρικής στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο, το άρθρο 8 σημείο 4 και το άρθρο 9 παράγραφος 4 στοιχείο γ),
   Εκτιμώντας τα ακόλουθα:

               (1)

               Ο κανονισμός (EΚ) αριθ. 798/2008 (2) της Επιτροπής καθορίζει τις απαιτήσεις κτηνιατρικής πιστοποίησης για τις εισαγωγές στην Ένωση και τη διαμετακόμιση μέσω της Ένωσης, συμπεριλαμβανομένης της αποθήκευσης κατά τη διαμετακόμιση, πουλερικών και προϊόντων πουλερικών («τα βασικά προϊόντα»). Προβλέπει ότι στην Ένωση επιτρέπεται να εισάγονται ή να διαμετακομίζονται εμπορεύματα μόνο από τις τρίτες χώρες, εδάφη, ζώνες ή διαμερίσματα που απαριθμούνται στις στήλες 1 και 3 του πίνακα στο μέρος 1 του παραρτήματος I.

               (2)

               Ο κανονισμός (ΕΚ) αριθ. 798/2008 καθορίζει επίσης τους όρους βάσει των οποίων αποφασίζεται εάν μια τρίτη χώρα, ένα έδαφος, μια ζώνη ή ένα διαμέρισμα πρέπει ή δεν πρέπει να θεωρείται απαλλαγμένη/-ο από την υψηλής παθογονικότητας γρίπη των πτηνών (HPAI).

               (3)

               Η Νότια Αφρική περιλαμβάνεται στον κατάλογο του μέρους 1 του παραρτήματος I του κανονισμού (ΕΚ) αριθ. 798/2008 ως τρίτη χώρα από την οποία επιτρέπεται η εισαγωγή και η διαμετακόμιση μέσω της Ένωσης στρουθιονιδών αναπαραγωγής και απόδοσης, αυγών επώασης και νεοσσών μίας ημέρας, κρέατος στρουθιονιδών, αυγών, προϊόντων αυγών και αυγών απαλλαγμένων από ειδικούς παθογόνους οργανισμούς.

               (4)

               Μετά την εκδήλωση εστιών HPAI του υποτύπου H5N2 στο έδαφος της Νότιας Αφρικής τον Απρίλιο 2011, απαγορεύονταν οι εισαγωγές στρουθιονιδών αναπαραγωγής και απόδοσης, αυγών επώασης και νεοσσών στρουθιονιδών μίας ημέρας, καθώς και κρέατος στρουθιονιδών από τον εκτελεστικό κανονισμό (ΕΕ) αριθ. 536/2011 της Επιτροπής (3).

               (5)

               Επιπλέον, οι εκτελεστικοί κανονισμοί (ΕΕ) αριθ. 991/2011 (4) και (ΕΕ) αριθ. 110/2012 (5) της Επιτροπής εκδόθηκαν σε σχέση με την εξέλιξη της κατάστασης της νόσου.

               (6)

               Εν αναμονή της δήλωσης απαλλαγής από HPAI της Νότιας Αφρικής για ολόκληρο το έδαφός της, οι εισαγωγές κρέατος στρουθιονιδών που προέρχεται από στρουθιονίδες που εκτρέφονται στις καταχωρισμένες κλειστές εκμεταλλεύσεις εκτροφής στρουθιονιδών εγκρίθηκαν με τον εκτελεστικό κανονισμό (ΕΕ) αριθ. 166/2014 της Επιτροπής (6) και προσαρμόστηκαν περαιτέρω με τον εκτελεστικό κανονισμό (ΕΕ) αριθ. 952/2014 της Επιτροπής (7).

               (7)

               Στις 2 Μαρτίου 2015 η Νότια Αφρική υπέβαλε στοιχεία σχετικά με την κατάσταση της υψηλής παθογονικότητας γρίπης των πτηνών (HPAI) και δήλωσε το σύνολο της επικράτειάς της ως απαλλαγμένο από την εν λόγω νόσο και ζήτησε την άδεια για να αρχίσει εκ νέου τις εξαγωγές κρέατος στρουθιονιδών στην Ένωση.

               (8)

               Τα στοιχεία αυτά αξιολογήθηκαν από τις υπηρεσίες της Επιτροπής. Με βάση την εν λόγω αξιολόγηση και τις εγγυήσεις που θα παρασχεθούν από τη Νότια Αφρική, οι υπηρεσίες της Επιτροπής κατέληξαν στο συμπέρασμα ότι οι εισαγωγές κρέατος στρουθιονιδών πρέπει να επιτρέπονται από ολόκληρο το έδαφος της Νότιας Αφρικής.

               (9)

               Συνεπώς, το παράρτημα I του κανονισμού (ΕΚ) αριθ. 798/2008 θα πρέπει να τροποποιηθεί αναλόγως.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος 1 του παραρτήματος I του κανονισμού (ΕΚ) αριθ. 798/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Αυγούστου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 18 της 23.1.2003, σ. 11.

      (2)  Κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (ΕΕ L 226 της 23.8.2008, σ. 1).

      (3)  Εκτελεστικός κανονισμός (ΕΕ) αριθ. 536/2011 της Επιτροπής, της 1ης Ιουνίου 2011, για τροποποίηση του παραρτήματος II της απόφαση 2007/777/ΕΚ και του παραρτήματος I του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους (ΕΕ L 147 της 2.6.2011, σ. 1).

      (4)  Εκτελεστικός κανονισμός (ΕΕ) αριθ. 991/2011 της Επιτροπής, της 5ης Οκτωβρίου 2011, για την τροποποίηση του παραρτήματος II της απόφασης 2007/777/ΕΚ και του παραρτήματος I του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους σε σχέση με την υψηλής παθογονικότητας γρίπη των πτηνών (ΕΕ L 261 της 6.10.2011, σ. 19)

      (5)  Εκτελεστικός κανονισμός (ΕΕ) αριθ. 110/2012 της Επιτροπής, της 9ης Φεβρουαρίου 2012, για τροποποίηση του παραρτήματος II της απόφαση 2007/777/ΕΚ και του παραρτήματος I του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους (ΕΕ L 37 της 10.2.2012, σ. 50).

      (6)  Εκτελεστικός κανονισμός (ΕΕ) αριθ. 166/2014 της Επιτροπής, της 17ης Φεβρουαρίου 2014, για την τροποποίηση του κανονισμού (ΕΚ) αριθ. 798/2008 σχετικά με τις απαιτήσεις πιστοποίησης για τις εισαγωγές στην Ένωση κρέατος εκτρεφόμενων στρουθιονιδών για ανθρώπινη κατανάλωση και τις καταχωρίσεις για το Ισραήλ και τη Νότια Αφρική στους καταλόγους τρίτων χωρών ή εδαφών (ΕΕ L 54 της 22.2.2014, σ. 2).

      (7)  Εκτελεστικός κανονισμός (ΕΕ) αριθ. 952/2014 της Επιτροπής, της 4ης Σεπτεμβρίου 2014, για την τροποποίηση του παραρτήματος I του κανονισμού (ΕΚ) αριθ. 798/2008, όσον αφορά την εγγραφή για τη Μαλαισία στον κατάλογο τρίτων χωρών, εδαφών, ζωνών ή διαμερισμάτων, σε σχέση με την υψηλής παθογονικότητας γρίπη των πτηνών, και όσον αφορά τα υποδείγματα κτηνιατρικών πιστοποιητικών για την εισαγωγή πουλερικών, νεοσσών μιας ημέρας, αυγών επώασης, κρέατος πουλερικών και εκτρεφόμενων στρουθιονιδών και αυγών (ΕΕ L 273 της 13.9.2014, σ. 1).

      ΠΑΡΑΡΤΗΜΑ
      Στο μέρος 1 του παραρτήματος Ι του κανονισμού (ΕΚ) αριθ. 798/2008, η καταχώριση για τη Νότια Αφρική αντικαθίσταται από το ακόλουθο κείμενο:

                     Κωδικός ISO και ονομασία της τρίτης χώρας ή εδάφους

                     Κωδικός της τρίτης χώρας, εδάφους, ζώνης ή διαμερίσματος

                     Περιγραφή της τρίτης χώρας, εδάφους, ζώνης ή διαμερίσματος

                     Κτηνιατρικό πιστοποιητικό

                     Ειδικοί όροι

                     Ειδικοί όροι

                     Καθεστώς επιτήρησης της γρίπης των πτηνών

                     Καθεστώς εμβολιασμού κατά της γρίπης των πτηνών

                     Κατάσταση ελέγχου σαλμονέλας

                     Υπόδειγμα(-τα)

                     Συμπληρωματικές εγγυήσεις

                     Ημερο-μηνία λήξης (1)

                     Ημερομηνία έναρξης (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     «ZA — Νότια Αφρική

                     ZA-0

                     Ολόκληρη η χώρα

                     SPF

                     EP, E

                     S4»

                     BPR

                     I

                     P2

                     9.4.2011

                     A

                     DOR

                     II

                     P2

                     9.4.2011

                     HER

                     III

                     P2

                     9.4.2011

                     RAT

                     VII

                     H

                     9.4.2011

                     25.8.2015


title: Εκτελεστικός κανονισμός (ΕΕ) 2017/694 της Επιτροπής, της 12ης Απριλίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               13.4.2017

               EL

               Επίσημη Εφημερίδα της Ευρωπαϊκής Ένωσης

               L 101/35

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/694 ΤΗΣ ΕΠΙΤΡΟΠΉΣ
   της 12ης Απριλίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Απριλίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  288,4

                  MA

                  122,0

                  TN

                  214,0

                  TR

                  139,3

                  ZZ

                  190,9

                  0707 00 05

                  MA

                  74,1

                  TR

                  161,3

                  ZZ

                  117,7

                  0709 93 10

                  MA

                  77,8

                  TR

                  142,7

                  ZZ

                  110,3

                  0805 10 22 , 0805 10 24 , 0805 10 28

                  EG

                  47,6

                  IL

                  78,0

                  MA

                  53,7

                  TN

                  59,3

                  TR

                  72,9

                  ZZ

                  62,3

                  0805 50 10

                  AR

                  65,0

                  EG

                  76,4

                  TR

                  71,4

                  ZZ

                  70,9

                  0808 10 80

                  BR

                  103,2

                  CL

                  110,9

                  CN

                  109,3

                  NZ

                  158,2

                  TR

                  97,9

                  US

                  181,7

                  ZA

                  123,4

                  ZZ

                  126,4

                  0808 30 90

                  AR

                  142,9

                  CH

                  128,6

                  CL

                  141,3

                  CN

                  122,9

                  US

                  174,6

                  ZA

                  125,0

                  ZZ

                  139,2

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/48 της Επιτροπής, της 14ης Ιανουαρίου 2015 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Vinagre de Montilla-Moriles (ΠΟΠ)]

text:
               15.1.2015

               EL

               Επίσημη Εφημερίδα της Ευρωπαϊκής Ένωσης

               L 9/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/48 ΤΗΣ ΕΠΙΤΡΟΠΉΣ
   της 14ης Ιανουαρίου 2015
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Vinagre de Montilla-Moriles (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 3 στοιχείο β),
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 άρχισε να ισχύει την 3η Ιανουαρίου 2013. Κατήργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006, η αίτηση για την καταχώριση της ονομασίας «Vinagre de Montilla-Moriles» που υπέβαλε η Ισπανία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3).

               (3)

               Η Ιταλία υπέβαλε ένσταση κατά της καταχώρισης σύμφωνα με το άρθρο 7 του κανονισμού (ΕΚ) αριθ. 510/2006. Η Επιτροπή εξέτασε την ένσταση και την έκρινε παραδεκτή κατά την έννοια του άρθρου 10 του κανονισμού (ΕΕ) αριθ. 1151/2012. Η ένσταση αφορά την ενδεχόμενη ζημία για την ύπαρξη προϊόντος το οποίο κυκλοφορεί νομίμως στην αγορά επί πενταετία τουλάχιστον πριν από την ημερομηνία δημοσίευσης ή προϊόντων με την προστατευόμενη γεωγραφική ένδειξη «Aceto Balsamico di Modena», σχετικά με τη μη εφαρμογή των διατάξεων επισήμανσης που θεσπίστηκαν με την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (4), και για τη μη συμμόρφωση με τις ειδικές διατάξεις για την εμπορία των κατηγοριών αμπελοοινικών προϊόντων που καθορίζονται με τον κανονισμό (ΕΚ) αριθ. 1234/2007 του Συμβουλίου (5) [ο οποίος αντικαταστάθηκε από τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (6)].

               (4)

               Η Επιτροπή, με επιστολή της 10ης Ιουνίου 2013, κάλεσε την Ισπανία και την Ιταλία να επιδιώξουν συμφωνία μεταξύ τους σύμφωνα με τον κανονισμό (ΕΕ) αριθ. 1151/2012 άρθρο 51 παράγραφος 3. Σύμφωνα με το εν λόγω άρθρο, η Ισπανία κοινοποίησε με επιστολή της 10ης Οκτωβρίου 2013 την έκθεσή της σχετικά με το τέλος της περιόδου διαβούλευσης. Η Ιταλία, με επιστολή της 25ης Οκτωβρίου 2013, επανέλαβε την αντίθεσή της στην καταχώριση, προβάλλοντας διαφορετικούς λόγους από εκείνους που είχε αρχικά επικαλεστεί. Δεδομένου ότι δεν επήλθε καμία συμφωνία μεταξύ των εν λόγω κρατών μελών εντός προθεσμίας τριών μηνών, η Επιτροπή καλείται να εκδώσει απόφαση σύμφωνα με το άρθρο 52 παράγραφος 3 στοιχείο β) του εν λόγω κανονισμού.

               (5)

               Όσον αφορά την ενδεχόμενη βλάβη για την ύπαρξη προϊόντος το οποίο κυκλοφορεί νομίμως στην αγορά επί πενταετία τουλάχιστον πριν από την ημερομηνία δημοσίευσης ή προϊόντων με την προστατευόμενη γεωγραφική ένδειξη «Aceto Balsamico di Modena», από την εξέταση των εγγράφων που προσκόμισαν τα μέρη, ο συγκεκριμένος λόγος ένστασης δεν αποδεικνύεται. Επιπλέον, η Ιταλία δεν τον επικαλείται πλέον στη διατήρηση της ένστασής της. Κατά συνέπεια, ο λόγος αυτός πρέπει να απορριφθεί.

               (6)

               Όσον αφορά τη μη τήρηση των διατάξεων του άρθρου 2 της οδηγίας 2000/13/ΕΚ, η ένσταση αναφέρει ότι οι ειδικές διατάξεις που αφορούν την επισήμανση των ειδών ξιδιού (añada, crianza, reserva, gran reserva, «Vinagre al Pedro Ximenez» και «Vinagre al Moscatel») είναι διφορούμενες και δύνανται να παραπλανήσουν τον καταναλωτή, ιδίως ως προς τα χαρακτηριστικά του τροφίμου. Από την εξέταση των εγγράφων που προσκόμισαν τα μέρη, ο συγκεκριμένος λόγος ένστασης δεν αποδεικνύεται. Επιπλέον, η Ιταλία δεν τον επικαλείται πλέον στη διατήρηση της ένστασής της. Κατά συνέπεια, ο λόγος αυτός πρέπει να απορριφθεί.

               (7)

               Όσον αφορά τη μη συμμόρφωση προς τις ειδικές διατάξεις για την εμπορία των κατηγοριών αμπελοοινικών προϊόντων βάσει του κανονισμού (ΕΚ) αριθ. 1234/2007, η Ιταλία ισχυρίζεται ότι το «Vinagre de Montilla-Moriles» δεν δύναται να είναι επιλέξιμο για την ονομασία «ξίδι από κρασί» που προβλέπεται στο παράρτημα XIβ σημείο 17 του κανονισμού (ΕΚ) αριθ. 1234/2007 (πρόκειται για το παράρτημα VII μέρος II σημείο 17 του κανονισμού (ΕΕ) αριθ. 1308/2013). Η Ισπανία τροποποίησε την περιγραφή του προϊόντος στις προδιαγραφές και στο σημείο 3.2 του ενιαίου εγγράφου, διακρίνοντας αφενός το «ξίδι από κρασί» και αφετέρου το ξίδι που παράγεται από «ξίδι από κρασί». Κατά συνέπεια, η χρήση της ονομασίας «ξίδι από κρασί» για το αντίστοιχο διακριτό προϊόν κρίνεται σύμφωνη με το παράρτημα VII μέρος II σημείο 17 του κανονισμού (ΕΕ) αριθ. 1308/2013. Σύμφωνα με το άρθρο 51 παράγραφος 4 του κανονισμού (ΕΕ) αριθ. 1151/2012, η μη ουσιαστική αυτή τροποποίηση δεν απαιτεί νέα εξέταση της αίτησης από την Επιτροπή.

               (8)

               Όσον αφορά την εμμονή στην ένστασή της, η Ιταλία ισχυρίζεται ότι η αίτηση καταχώρισης αντίκειται στο άρθρο 3 παράγραφος 4 του κανονισμού (ΕΚ) αριθ. 1898/2006 της Επιτροπής (7), δεδομένου ότι καλύπτει δύο ουσιωδώς διαφορετικά προϊόντα τα οποία δεν αντιστοιχούν στον ίδιο τύπο και ότι η ονομασία δεν χρησιμοποιείται για να υποδηλώσει τα δύο προϊόντα, ιδίως δε το ξίδι. Επιβάλλεται η διαπίστωση, αφενός, ότι το εν λόγω άρθρο [νυν άρθρο 5 του εκτελεστικού κανονισμού (ΕΕ) αριθ. 668/2014 της Επιτροπής (8)] δεν απαγορεύει την καταχώριση διαφορετικών προϊόντων του ίδιου τύπου και, αφετέρου, η Ιταλία δεν προσκομίζει κανένα στοιχείο για τη στήριξη των ισχυρισμών της όσον αφορά τη χρήση της ονομασίας. Κατά συνέπεια, ο λόγος αυτός πρέπει να απορριφθεί.

               (9)

               Με βάση τα ανωτέρω, η ονομασία «Vinagre de Montilla-Moriles» δικαιούται να καταχωριστεί στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων και πρέπει να επικαιροποιηθεί αναλόγως το ενιαίο έγγραφο και να δημοσιευθεί.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την πολιτική ποιότητας των γεωργικών προϊόντων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Vinagre de Montilla-Moriles» (ΠΟΠ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.8. Λοιπά προϊόντα του παραρτήματος I της Συνθήκης (μπαχαρικά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014.
   Άρθρο 2
   Το επικαιροποιημένο ενιαίο έγγραφο εμφαίνεται στο παράρτημα του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιανουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ C 304 της 9.10.2012, σ. 8.

      (4)  ΕΕ L 109 της 6.5.2000, σ. 29.

      (5)  ΕΕ L 299 της 16.11.2007, σ. 1.

      (6)  ΕΕ L 347 της 20.12.2013, σ. 671.

      (7)  ΕΕ L 369 της 23.12.2006, σ. 1.

      (8)  ΕΕ L 179 της 19.6.2014, σ. 36.

      ΠΑΡΑΡΤΗΜΑ

         ΕΝΙΑΙΟ ΕΓΓΡΑΦΟ

      Κανονισμός (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1)

         VINAGRE DE MONTILLA-MORILES

      Αριθ. ΕΚ: ES-PDO-0005-0726 — 3.11.2008

         ΠΓΕ () ΠΟΠ (X)

      1.   Ονομασία

      «Vinagre de Montilla-Moriles»
      2.   Κράτος μέλος ή τρίτη χώρα

      Ισπανία
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.8.

                  Λοιπά προϊόντα του παραρτήματος I της Συνθήκης (μπαχαρικά κ.λπ.)

            3.2.   Περιγραφή του προϊόντος για το οποίο ισχύει η ονομασία υπό 1

      Το προϊόν «Vinagre de Montilla-Moriles» είναι ξίδι οίνου παραγόμενο με οξική ζύμωση πιστοποιημένου οίνου ΠΟΠ «Montilla-Moriles», ή, κατά περίπτωση, ξίδι οίνου παραγόμενο με οξική ζύμωση πιστοποιημένου οίνου ΠΟΠ «Montilla-Moriles» στο οποίο έχει ενδεχομένως προστεθεί γλεύκος σταφυλιών επίσης πιστοποιημένων σύμφωνα με την εν λόγω ονομασία, και το οποίο υποβάλλεται σε παλαίωση.
      Η ΠΟΠ «Vinagre de Montilla-Moriles» καλύπτει τους ακόλουθους τύπους ξιδιού:

         Παλαιωμένα ξίδια

      Είναι το ξίδι που φέρει την εν λόγω ΠΟΠ και έχει υποβληθεί σε καθορισμένη διαδικασία και χρονική διάρκεια παλαίωσης· διακρίνεται δε στις ακόλουθες κατηγορίες:
      —   «Añada»: έχει υποβληθεί σε περίοδο στατικής παλαίωσης επί τρεις τουλάχιστον μήνες.
      Εάν η παλαίωση συντελέστηκε με το δυναμικό σύστημα «criaderas y solera» (συνδυασμός νεαρών ξυδιών —riaderas— και παλαιότερων —solera) διακρίνεται, αναλόγως της διάρκειας παλαίωσης, στους ακόλουθους τύπους ξιδιού:
      —   «Crianza»: όταν η περίοδος ωρίμανσης στα βαρέλια διαρκεί τουλάχιστον έξι μήνες,
      —   «Reserva»: όταν η περίοδος ωρίμανσης στα βαρέλια διαρκεί τουλάχιστον δύο έτη,
      —   «Gran Reserva»: όταν η περίοδος ωρίμανσης στα βαρέλια διαρκεί τουλάχιστον δέκα έτη.

         Γλυκό ξίδι

      Αναλόγως της προσθήκης γλεύκους των αντίστοιχων ποικιλιών, είναι σκόπιμο να διακρίνονται οι ακόλουθοι τύποι ξιδιού, οι οποίοι μπορούν να αντιστοιχούν σε οποιαδήποτε από τις ως άνω κατηγορίες:
      —   «Vinagre al Pedro Ximénez»: κατά τη διάρκεια της διαδικασίας ωρίμανσης προστίθεται γλεύκος λιασμένων σταφυλιών της ποικιλίας Pedro Ximénez.
      —   «Vinagre al Moscatel»: κατά τη διάρκεια της διαδικασίας ωρίμανσης προστίθεται γλεύκος σταφυλιών, λιασμένων ή μη, της ποικιλίας Moscatel.
      Τα αναλυτικά χαρακτηριστικά των προστατευόμενων ξυδιών πρέπει να είναι τα εξής:

                  —

                  μέγιστη περιεκτικότητα σε υπολειμματική αλκοόλη 3 % κατ' όγκον,

                  —

                  ελάχιστη ολική οξύτητα σε οξικό οξύ 60 gr/l,

                  —

                  ελάχιστο διαλυτό ξηρό υπόλειμμα 1,30 gr ανά λίτρο και ανά βαθμό οξικού οξέος,

                  —

                  περιεκτικότητα σε τέφρα 2 έως 7 g/l, με εξαίρεση τα γλυκά ξίδια για τα οποία ανέρχεται σε 3 έως 14 g/l,

                  —

                  ελάχιστη περιεκτικότητα σε ακετοΐνη 100 mg/l,

                  —

                  για τα γλυκά ξίδια της κατηγορίας Vinagre al Pedro Ximénez ή Vinagre al Moscatel, περιεκτικότητα σε αναγωγικά σάκχαρα τουλάχιστον 70 g/l.

            Τα οργανοληπτικά χαρακτηριστικά των προστατευόμενων ξυδιών πρέπει να είναι τα εξής:

         Ξίδι παλαιωμένο

         Όψη: ξίδι καθαρό και στιλπνό, με αποχρώσεις από κίτρινο του κεχριμπαριού έως έντονο καστανό του μαονιού, σχεδόν μαύρο της άμβρας.

         Οσμή: απαλό άρωμα οξικού οξέος, με τόνους ξύλου βαλανιδιάς. Αναδίδει οσμή εστέρων, ιδίως οξικού αιθυλεστέρα, με νότες καρυκευμάτων, φρύξης και εμπυρεύματος.

         Γεύση: έχει γεύση ισορροπημένη και γλυκιά, γλυκερινική, με παρατεταμένη επίγευση.

         Vinagres Dulces al Pedro Ximénez

         Όψη: ξίδι πυκνό, καθαρό και στιλπνό, με χρώματα από έντονο καστανό του μαονιού έως μαύρο της άμβρας, με ελαφρές ιωδιόχρωμες αντανακλάσεις.

         Οσμή: παρουσιάζει έντονα αρώματα λιασμένου σταφυλιού, με οσμή μίσχων που θυμίζει το γλυκό κρασί Pedro Ximénez, τα οποία αναμιγνύονται με ισόρροπο τρόπο με αρώματα οξικού οξέος, οξικού αιθυλεστέρα και ξύλου βαλανιδιάς.

         Γεύση: έχει γλυκόξινη γεύση πολύ ισόρροπη, με παρατεταμένη επίγευση.

         Vinagres dulces al Moscatel

         Όψη: πυκνό ξίδι, διαυγές και στιλπνό, με τόνους καστανού του μαονιού λιγότερο ή περισσότερο έντονους.

         Οσμή: έντονα αρώματα σταφυλιού της ποικιλίας Moscatel, που αναμιγνύονται με ισορροπημένο τρόπο με αρώματα οξικού οξέος, οξικού αιθυλεστέρα και ξύλου βαλανιδιάς.

         Γεύση: έχει γλυκόξινη γεύση πολύ ισόρροπη, με παρατεταμένη επίγευση. Τα αρώματα της ποικιλίας στην οποία οφείλει το όνομά του ενισχύονται μέσω της οπισθορινικής οδού.
      3.3.   Πρώτες ύλες (μόνο για τα μεταποιημένα προϊόντα)

      Το ξίδι «Vinagre de Montilla-Moriles» λαμβάνεται αποκλειστικά από πιστοποιημένους οίνους της ΠΟΠ «Montilla-Moriles», πιθανώς με προσθήκη γλευκών σταφυλιών των οποίων η ζύμωση έχει παρεμποδισθεί με την προσθήκη αλκοόλης. Το γλεύκος πρέπει να λαμβάνεται από σταφύλι, λιασμένο ή όχι, αναλόγως, των ποικιλιών «Pedro Ximénez» ή «Moscatel» και να φέρει πιστοποιημένα την ΠΟΠ «Montilla-Moriles».
      3.4.   Ζωοτροφές (μόνο για προϊόντα ζωικής προέλευσης)

      —
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

      Η παραγωγή του κρασιού και του γλεύκους καθώς και η οξοποίηση και η ωρίμανση του ξιδιού εκτελούνται εντός της οριοθετημένης γεωγραφικής περιοχής.
      Η οξίνιση συνίσταται στη μετατροπή της αλκοόλης που περιέχεται στον οίνο σε οξικό οξύ, μέσω της δράσης των οξικών βακτηρίων. Διακρίνονται δύο διαδικασίες παρασκευής του προϊόντος «Vinagre de Montilla-Moriles»:

                  1.

                  παραγωγή στα καλούμενα «Bodegas de Elaboración de Vinagre» (εργαστήρια επεξεργασίας όξους), με εφαρμογή βιομηχανικών μεθόδων ή με βυθοζύμωση.

                  2.

                  παραγωγή στα καλούμενα «Bodegas de envejecimiento y crianza de vinagre» (εργαστήρια παλαίωσης και ωρίμασης όξους), με την παραδοσιακή μέθοδο ή με επιφανειακή ζύμωση.

            3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      Η συσκευασία των προστατευόμενων ξυδιών «Vinagre de Montilla-Moriles» ΠΟΠ πρέπει να εκτελείται αποκλειστικά στα εργαστήρια που είναι εγγεγραμμένα στα μητρώα του Ρυθμιστικού Συμβουλίου (Consejo Regulador) ή εμφαίνονται στον αντίστοιχο κατάλογο των συσκευαστών προστατευόμενων προϊόντων ή, ελλείψει αυτού, σε εγκαταστάσεις που έλαβαν προηγουμένως έγκριση από το Ρυθμιστικό Συμβούλιο. Τα ξίδια που έχουν συσκευαστεί μπορούν να διατίθενται στην κατανάλωση και να πωλούνται αποκλειστικά από τα καταχωρισμένα εργαστήρια, σε δοχεία από γυαλί ή άλλο υλικό που δεν βλάπτει την ποιότητα τους και δεν βλάπτει τη φήμη τους.
      Όσον αφορά τα υλικά που είναι κατάλληλα για την παρασκευή της συσκευασίας που προορίζεται για τον τελικό καταναλωτή, αποδεκτά είναι μόνον το γυαλί, το κεραμικό ή άλλα ευγενή υλικά για διατροφική χρήση που δεν τροποποιούν τα φυσικοχημικά και οργανοληπτικά χαρακτηριστικά του προϊόντος.
      3.7.   Ειδικοί κανόνες για την επισήμανση

      Στις ετικέτες πρέπει υποχρεωτικά να αναγράφεται η ένδειξη «Vinagre de Montilla-Moriles» και ο συγκεκριμένος τύπος του ξιδιού.
      Όλοι οι χρησιμοποιούμενοι τύποι συσκευασίας για την εμπορική διάθεση των ξυδιών πρέπει να φέρουν ταινίες ποιότητας ή αριθμημένες σφραγίδες χορηγούμενες από το Ρυθμιστικό Συμβούλιο ή, κατά περίπτωση, ετικέτες και συμπληρωματικές ετικέτες αριθμημένες, πάντοτε με τρόπο ώστε η χρησιμοποιούμενη ταινία, ετικέτα ή σφραγίδα να μην μπορεί να επαναχρησιμοποιηθεί μετά τη θραύση της.
      4.   Συνοπτική οριοθέτηση της γεωγραφικής περιοχής

      Η γεωγραφική περιοχή περιλαμβάνει το σύνολο των ακόλουθων κοινοτήτων: Montilla, Moriles, Doña Mencía, Montalbán, Monturque, Puente Genil και Nueva Carteya· περιλαμβάνει επίσης τμήματα των ακόλουθων κοινοτήτων: Aguilar de la Frontera, Baena, Cabra, Castro del Río, Espejo, Fernán Núñez, La Rambla, Lucena, Montemayor, Córdoba και Santaella. Η γεωγραφική περιοχή την οποία καλύπτει η ΠΟΠ συμπίπτει με την περιοχή ωρίμανσης του προϊόντος με την ΠΟΠ «Vinagre de Montilla-Moriles».
      5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

      1.   Η πρώτη ύλη
      Το προϊόν που φέρει την ΠΟΠ «Vinagre de Montilla-Moriles» παράγεται αποκλειστικά από οίνους και γλεύκη πιστοποιημένα με την ΠΟΠ «Montilla-Moriles». Οι εν λόγω οίνοι έχουν περιεκτικότητα σε αλκοόλη τουλάχιστον 15 %.
      Για την ωρίμανση, χρησιμοποιούνται βαρέλια από αμερικανική δρυ τα οποία στην περιοχή καλούνται «botas» και τα οποία έχουν προηγουμένως εμποτιστεί με οίνους που φέρουν την ΠΟΠ «Montilla-Moriles». Καθώς αυτά τα δοχεία περιείχαν οίνους τύπου λικέρ επί πολλά έτη, διαποτίστηκαν από τα χαρακτηριστικά των οίνων αυτού του τύπου. Τα βαρέλια δεν είναι ποτέ καινούργια.
      2.   Ανθρώπινος παράγοντας.
      Το ξίδι είναι ένα προϊόν το οποίο παρασκευάζεται με τον παραδοσιακό τρόπο εντός της γεωγραφικής περιοχής της ονομασίας προέλευσης «Montilla-Moriles» ως παράγωγο προϊόν, παλαιώνεται με τις ίδιες μεθόδους ωρίμανσης τις οποίες μπορούν να χρησιμοποιούν μόνον οι μεταποιητές που διαθέτουν τις αναγκαίες γνώσεις και ικανότητες σε θέματα ωρίμανσης οίνων τύπου λικέρ της περιοχής, καρπό της τεχνογνωσίας που διαβιβάζεται από γενιά σε γενιά.
      3.   Τα εργαστήρια παραγωγής
      Τα εργαστήρια παλαίωσης βρίσκονται σε ανοιχτές θέσεις σε υψώματα και χάρη στον προσανατολισμό τους επωφελούνται από τον ελάχιστο απαιτούμενο αριθμό ωρών ηλιοφάνειας και από τον μέγιστο βαθμό υγρασίας. Ο εν λόγω αρχιτεκτονικός σχεδιασμός των εργαστηρίων επιτρέπει να δημιουργηθεί το τέλειο μικροκλίμα στο επίπεδο του εδάφους, χάρη στον συνδυασμό διαφόρων στοιχείων όπως οι αμφικλινείς σκεπές, οι τοίχοι που εξασφαλίζουν την καλή μόνωση του οικήματος (χάρη στο πάχος τους που φθάνει σχεδόν το ένα μέτρο), οι πολύ υψηλές σκεπές που υποστηρίζονται από αψίδες και πυλώνες, καθώς και τα υψηλά παράθυρα που εμποδίζουν το φως της ημέρας να φωτίζει απευθείας τα δρύινα βαρέλια.
      5.2.   Ιδιοτυπία του προϊόντος

      Η ιδιοτυπία του προϊόντος «Vinagre de Montilla-Moriles» έγκειται στο ευρύ φάσμα αποχρώσεών του που κυμαίνονται από κίτρινο του κεχριμπαριού έως έντονο καστανό του μαονιού, στην ποικιλία των αρωμάτων του που συνδυάζει νότες οίνου και ξύλου με αποχρώσεις αλκοόλης, καθώς και στην παρατεταμένη επίγευση. Από αναλυτική άποψη, το προϊόν διακρίνεται από υψηλή περιεκτικότητα σε ακετοΐνη και από σημαντική συγκέντρωση διαλυτού ξηρού υπολείμματος και τέφρας.
      5.3.   Αιτιώδης συνάφεια της γεωγραφικής περιοχής με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Η περιεκτικότητα σε αλκοόλη, η οποία είναι ίση ή ανώτερη από 15 % κατ' όγκο των οίνων που χρησιμοποιούνται ως πρώτη ύλη, προσδίδει στο ξίδι τυπικές νότες οίνου και αλκοόλης.
      Οι παραδοσιακές μέθοδοι παλαίωσης, γνωστές ως «criaderas y soleras» ή «añada» (ανά έτος παραγωγής οίνου), οδηγούν σε καθοριστικές διαφορές στην αρωματική πολυπλοκότητα του προστατευόμενου προϊόντος, οι οποίες εκδηλώνονται τόσο στα οργανοληπτικά χαρακτηριστικά του όσο και στα αποτελέσματα των αναλύσεων, όπως η υψηλή περιεκτικότητα σε ακετοΐνη, σε ανώτερες αλκοόλες και σε εστέρες.
      Οι συνθήκες θερμοκρασίας στα εργαστήρια παραγωγής του προϊόντος «Vinagre de Montilla-Moriles» ΠΟΠ επιτρέπουν την αργή οξείδωση των συστατικών του ξιδιού. Οι συνθήκες σχετικής υγρασίας επηρεάζουν την εξάτμιση διάφορων συστατικών μέσω του ξύλου, ιδίως του νερού, της αλκοόλης και του οξικού οξέος, γεγονός που ευνοεί τη διαδικασία συγκέντρωσης των υπόλοιπων συστατικών του ξιδιού.
      Καθώς τα βαρέλια δεν είναι ποτέ καινούργια, η απελευθέρωση των συστατικών του ξύλου είναι αρκετά αργή, τα επίπεδα απελευθέρωσης τανινών είναι μικρότερα και τα αρώματα βανίλιας είναι πιο λεπτά. Επιπλέον, καθώς τα βαρέλια περιείχαν οίνο επί πολλά έτη, οι πόροι τους είναι ελαφρώς φραγμένοι, με αποτέλεσμα η διαδικασία παλαίωσης με οξείδωση να είναι βραδύτερη και η απώλεια αρωμάτων μικρότερη.
      Οι τανικές ουσίες του ξύλου, βαλανοκιτρίνη (quercitrin), ημικυτταρίνη και λιγνίνη, περνούν στο ξίδι αυξάνοντας τη διάρκεια της επίγευσής του, τροποποιώντας το ξηρό υπόλειμμα και την οξύτητά του και βαθαίνοντας το χρώμα του, έως ότου ληφθούν οι τόνοι που χαρακτηρίζουν το προϊόν αυτό, καθώς και τα χαρακτηριστικά αρώματα του ξύλου. Παρατηρείται η αργή οξείδωση πολυάριθμων χημικών συστατικών που είναι παρόντα στο ξίδι, των οποίων η ταχύτητα αντίδρασης εξαρτάται από το πορώδες του ξύλου.
      Ευνοούνται οι αντιδράσεις εστεροποίησης και συνδυασμού διαφορετικών χημικών στοιχείων· τα ποσοστά ακετοΐνης είναι πολύ υψηλά, ιδίως στα ξίδια που παλαιώνονται με τη μέθοδο «criaderas y solera»· ευνοείται ο σχηματισμός αρωματικών συστατικών, ιδίως οξικού αιθυλεστέρα, ανώτερων αλκοολών και των παραγώγων τους, αλδεϋδών, εστέρων και αιθέρων.
      Ορισμένα συστατικά, κυρίως νερό, εξατμίζονται, γεγονός που δημιουργεί σημαντική συγκέντρωση ορισμένων συστατικών, όπως είναι η τέφρα, τα αμινοξέα, το οξικό οξύ κ.λπ.. Η εν λόγω διαδικασία συγκέντρωσης είναι ιδιαιτέρως σημαντική για τα γλυκά ξίδια, καθώς η περιεκτικότητα τους σε τέφρα και ξηρό υπόλειμμα είναι αρκετά ανώτερη από αυτή των ξηρών ξυδιών.

         Παραπομπή στη δημοσίευση των προδιαγραφών

      [άρθρο 5 παράγραφος 7 του κανονισμού (ΕΚ) αριθ. 510/2006 (2)

      Ολόκληρο το κείμενο των προδιαγραφών της ονομασίας υπάρχει στην εξής διεύθυνση:
      http://www.juntadeandalucia.es/agriculturaypesca/portal/export/sites/default/comun/galerias/galeriaDescargas/cap/industrias-agroalimentarias/denominacion-de-origen/Pliegos/Pliego_vinagre_Montilla.pdf
      ή με απευθείας πρόσβαση στη σελίδα υποδοχής του δικτυακού τόπου της Consejería de Agricultura y PESCA (http://www.juntadeandalucia.es/agriculturaypesca/portal), στο τμήμα «Industrias Agroalimentarias»/«Denominaciones de Calidad». Αφού επιλεγεί ο τομέας «Vinagres», μπορεί κανείς να συμβουλευθεί τις προδιαγραφές κάτω από το όνομα της συγκεκριμένης ονομασίας ποιότητας.

         (1)  ΕΕ L 93 της 31.3.2006, σ. 12. Αντικαταστάθηκε από τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων. (ΕΕ L 343 της 14.12.2012, σ. 1).

         (2)  Αντικαταστάθηκε από τον κανονισμό (EE) αριθ. 1151/2012.


title: Εκτελεστικός κανονισμός (ΕΕ) αριθ. 599/2011 της Επιτροπής, της 21ης Ιουνίου 2011 , σχετικά με την έκδοση πιστοποιητικών εξαγωγής για αιτήσεις που υποβλήθηκαν κατά τις πρώτες επτά ημέρες του Ιουνίου 2011 στο πλαίσιο δασμολογικής ποσόστωσης εισαγωγής για το βόειο κρέας υψηλής ποιότητας η διαχείριση της οποίας γίνεται βάσει του κανονισμού (ΕΚ) αριθ. 620/2009

text:
               22.6.2011

               EL

               Επίσημη Εφημερίδα της Ευρωπαϊκής Ένωσης

               L 162/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 599/2011 ΤΗΣ ΕΠΙΤΡΟΠΉΣ
   της 21ης Ιουνίου 2011
   σχετικά με την έκδοση πιστοποιητικών εξαγωγής για αιτήσεις που υποβλήθηκαν κατά τις πρώτες επτά ημέρες του Ιουνίου 2011 στο πλαίσιο δασμολογικής ποσόστωσης εισαγωγής για το βόειο κρέας υψηλής ποιότητας η διαχείριση της οποίας γίνεται βάσει του κανονισμού (ΕΚ) αριθ. 620/2009
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 620/2009 της Επιτροπής, της 13ης Ιουλίου 2009, όσον αφορά τη διαχείριση δασμολογικής ποσόστωσης εισαγωγής για το βόειο κρέας υψηλής ποιότητας (3), θεσπίζει λεπτομερείς κανόνες για την υποβολή των αιτήσεων και την έκδοση πιστοποιητικών εισαγωγής.

               (2)

               Το άρθρο 7 παράγραφος 2 του κανονισμού (ΕΚ) αριθ. 1301/2006 προβλέπει ότι σε περίπτωση που οι ποσότητες οι οποίες καλύπτονται από τις αιτήσεις για πιστοποιητικά υπερβαίνουν τις διαθέσιμες ποσότητες για την περίοδο της δασμολογικής ποσόστωσης, καθορίζονται συντελεστές κατανομής για τις ποσότητες που καλύπτει κάθε αίτηση πιστοποιητικού. Οι αιτήσεις πιστοποιητικών εισαγωγής που υποβλήθηκαν δυνάμει του άρθρου 3 του κανονισμού (ΕΚ) αριθ. 620/2009 από 1η έως 7 Ιουνίου 2011 υπερβαίνουν τις διαθέσιμες ποσότητες. Συνεπώς, πρέπει να προσδιοριστεί σε ποιο βαθμό είναι δυνατή η έκδοση πιστοποιητικών εισαγωγής καθώς και ο συντελεστής κατανομής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις χορήγησης δικαιωμάτων εισαγωγής οι οποίες αφορούν την ποσόστωση με αύξοντα αριθμό 09.4449 και έχουν υποβληθεί από 1η έως 7 Ιουνίου 2011 σύμφωνα με το άρθρο 3 του κανονισμού (ΕΚ) αριθ. 620/2009 εφαρμόζεται συντελεστής κατανομής 1,055739 %.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιουνίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 182 της 15.7.2009, σ. 25.


title: Εκτελεστικός κανονισμός (ΕΕ) αριθ. 917/2013 του Συμβουλίου, της 23ης Σεπτεμβρίου 2013 , για την τροποποίηση του εκτελεστικού κανονισμού (ΕΕ) αριθ. 857/2010 για την επιβολή οριστικού αντισταθμιστικού δασμού και για την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων

text:
                  25.9.2013

                  EL

                  Επίσημη Εφημερίδα της Ευρωπαϊκής Ένωσης

                  L 253/1

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 917/2013 ΤΟΥ ΣΥΜΒΟΥΛΙΟΥ
         της 23ης Σεπτεμβρίου 2013
         για την τροποποίηση του εκτελεστικού κανονισμού (ΕΕ) αριθ. 857/2010 για την επιβολή οριστικού αντισταθμιστικού δασμού και για την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των επιδοτούμενων εισαγωγών από χώρες μη μέλη της Ευρωπαϊκής Κοινότητας (1) (ο «βασικός κανονισμός»), και ιδίως το άρθρο 15 παράγραφος 1,
         Έχοντας υπόψη την πρόταση που υπέβαλε η Ευρωπαϊκή Επιτροπή, κατόπιν διαβούλευσης με τη συμβουλευτική επιτροπή,
         Εκτιμώντας τα ακόλουθα:
         A.   ΔΙΑΔΙΚΑΣΙΑ

                     (1)

                     Με τον εκτελεστικό κανονισμό (ΕΕ) αριθ. 857/2010 του Συμβουλίου (2) (ο «προσβαλλόμενος κανονισμός»), το Συμβούλιο επέβαλε οριστικούς αντισταθμιστικούς δασμούς που κυμαίνονται από 42,34 EUR ανά τόνο έως 139,70 EUR ανά τόνο, στις εισαγωγές ορισμένων τύπων τερεφθαλικού πολυαιθυλενίου με αριθμό ιξώδους 78 ml/g ή μεγαλύτερο, σύμφωνα με το πρότυπο ISO 1628-5, καταγωγής Ιράν, Πακιστάν και Ηνωμένων Αραβικών Εμιράτων.

                     (2)

                     Στις 6 Δεκεμβρίου του 2010 ο συνεργαζόμενος παραγωγός-εξαγωγέας στο Πακιστάν, και συγκεκριμένα η εταιρεία Novatex Ltd («Novatex» ή η «εν λόγω εταιρεία»), υπέβαλε αίτηση στο Γενικό Δικαστήριο αιτούμενη την ακύρωση του προσβαλλόμενου κανονισμού, στο μέτρο που εφαρμόζεται στον αιτούντα (3).

                     (3)

                     Στις 11 Οκτωβρίου 2012 το Γενικό Δικαστήριο, στην απόφασή του στην υπόθεση T-556/10 (η «απόφαση του Γενικού Δικαστηρίου»), διαπίστωσε ότι η παράλειψη της Επιτροπής και του Συμβουλίου να λάβουν υπόψη τον αριθμό που προκύπτει από την αναθεώρηση του κονδυλίου 74 της φορολογικής δήλωσης του 2008 της σχετικής εταιρείας και το σφάλμα που προκύπτει από αυτό επηρεάζουν τη νομιμότητα του άρθρου 1 του προσβαλλόμενου κανονισμού, στο μέτρο που ο οριστικός αντισταθμιστικός δασμός που έχει καθορισθεί από το Συμβούλιο υπερβαίνει τον δασμό που θα επεβάλλετο αν η Επιτροπή δεν είχε διαπράξει το εν λόγω σφάλμα. Συνεπώς, το Γενικό Δικαστήριο ακύρωσε το άρθρο 1 του προσβαλλόμενου κανονισμού, στον βαθμό που αυτό αφορά τη Novatex και στον βαθμό που ο οριστικός αντισταθμιστικός δασμός υπερβαίνει τον δασμό που θα επεβάλλετο αν δεν είχε διαπραχθεί το σφάλμα.

                     (4)

                     Το Γενικό Δικαστήριο, στην υπόθεση T-2/95 (4), αναγνώρισε ότι, σε περιπτώσεις που μια διαδικασία αποτελείται από περισσότερα διοικητικά βήματα, η ακύρωση ενός από τα βήματα δεν ακυρώνει όλη τη διαδικασία. Η παρούσα διαδικασία κατά των επιδοτήσεων αποτελεί παράδειγμα τέτοιας διαδικασίας με πολλαπλά στάδια. Επομένως, η ακύρωση μέρους του προσβαλλόμενου κανονισμού δεν συνεπάγεται την ακύρωση όλης της διαδικασίας που προηγούνταν της έκδοσης του εν λόγω κανονισμού. Εξάλλου, σύμφωνα με το άρθρο 266 της Συνθήκης για τη λειτουργία της Ευρωπαϊκής Ένωσης, τα θεσμικά όργανα της Ένωσης υποχρεούνται να συμμορφωθούν με την απόφαση του Γενικού Δικαστηρίου. Αυτό συνεπάγεται επίσης τη δυνατότητα διόρθωσης των πτυχών του προσβαλλόμενου κανονισμού, οι οποίες οδήγησαν στη μερική ακύρωσή του, αφήνοντας αμετάβλητα τα μη αμφισβητούμενα μέρη που δεν επηρεάζονται από την απόφαση του Γενικού Δικαστηρίου. Θα πρέπει να σημειωθεί ότι όλα τα άλλα συμπεράσματα που αναφέρονται στον προσβαλλόμενο κανονισμό εξακολουθούν να ισχύουν.

                     (5)

                     Κατόπιν απόφασης του Γενικού Δικαστηρίου, η Επιτροπή πραγματοποίησε, στις 17 Μαΐου 2013, μερική επανέναρξη της έρευνας κατά των επιδοτήσεων όσον αφορά τις εισαγωγές ορισμένων τύπων τερεφθαλικού πολυαιθυλενίου, καταγωγής, μεταξύ άλλων, Πακιστάν (η «ανακοίνωση») (5). Η επανέναρξη περιορίστηκε στο πεδίο εφαρμογής της απόφασης του Γενικού Δικαστηρίου στον βαθμό που αφορά την εταιρεία Novatex.

                     (6)

                     Η Επιτροπή ενημέρωσε επίσημα τους παραγωγούς-εξαγωγείς, τους εισαγωγείς, τους χρήστες και τους προμηθευτές πρώτων υλών που είναι γνωστό ότι ενδιαφέρονται, τους εκπροσώπους της χώρας εξαγωγής και τον κλάδο της Ένωσης σχετικά με τη μερική επανέναρξη της έρευνας. Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίστηκε στην ανακοίνωση. Κανένα από τα ενδιαφερόμενα μέρη δεν ζήτησε ακρόαση.

                     (7)

                     Όλα τα ενδιαφερόμενα μέρη ενημερώθηκαν σχετικά με τα πραγματικά περιστατικά και τις παρατηρήσεις βάσει των οποίων η Επιτροπή είχε την πρόθεση να συστήσει την επιβολή τροποποιημένου οριστικού αντισταθμιστικού δασμού κατά των επιδοτήσεων στη Novatex. Μετά την ενημέρωση αυτή, τους χορηγήθηκε προθεσμία για να υποβάλουν τις παρατηρήσεις τους.

               Β.   ΕΚΤΕΛΕΣΗ ΤΗΣ ΑΠΟΦΑΣΗΣ ΤΟΥ ΓΕΝΙΚΟΥ ΔΙΚΑΣΤΗΡΙΟΥ

         1.   Προκαταρκτικές παρατηρήσεις

                     (8)

                     Υπενθυμίζεται ότι ο λόγος για τη μερική ακύρωση του προσβαλλόμενου κανονισμού ήταν ότι η Επιτροπή και το Συμβούλιο θα έπρεπε να είχαν λάβει υπόψη το γεγονός ότι το κονδύλιο 74 της φορολογικής δήλωσης του 2008 της εν λόγω εταιρείας είχε αναθεωρηθεί.

               2.   Παρατηρήσεις των ενδιαφερόμενων μερών

                     (9)

                     Εντός της ισχύουσας προθεσμίας για την υποβολή παρατηρήσεων, η ενδιαφερόμενη εταιρεία, η Novatex, σχολίασε ότι, μετά την απόφαση του Γενικού Δικαστηρίου,, ο οριστικός αντισταθμιστικός δασμός για τις εισαγωγές στην Ένωση ορισμένων τύπων τερεφθαλικού πολυαιθυλενίου καταγωγής Πακιστάν θα πρέπει να μειωθεί κατά περίπου 1,02 %. Η Novatex δήλωσε επίσης ότι ο αντισταθμιστικός δασμός που ισχύει για τη Novatex θα πρέπει να καθορισθεί σε 4,1 % ή 35,39 EUR ανά τόνο, από την 1η Ιουνίου 2010 (εικαζόμενη ημερομηνία έναρξης ισχύος του προσωρινού δασμού).

                     (10)

                     Δεν υποβλήθηκαν περαιτέρω παρατηρήσεις ουσίας σχετικά με τη μερική επανέναρξη.

               3.   Ανάλυση παρατηρήσεων

                     (11)

                     Έχοντας αναλύσει τις ανωτέρω παρατηρήσεις, επιβεβαιώνεται ότι η ακύρωση του προσβαλλόμενου κανονισμού όσον αφορά τη Novatex, στον βαθμό που ο οριστικός αντισταθμιστικός δασμός υπερέβαινε τον δασμό που θα επεβάλλετο αν δεν είχε διαπραχθεί το σφάλμα που διαπίστωσε το Δικαστήριο, δεν θα πρέπει να συνεπάγεται την ακύρωση όλης της διαδικασίας πριν από την έκδοση του κανονισμού.

                     (12)

                     Ο νέος υπολογισμός του δασμολογικού συντελεστή αντεπιδότησης για τη Novatex, λαμβανομένης υπόψη της αναθεωρημένης σειράς 74 της φορολογικής δήλωσης της εταιρείας, πράγματι καταλήγει σε διορθωμένο ποσό ύψους 35,39 EUR ανά τόνο.

                     (13)

                     Ο αναθεωρημένος δασμολογικός συντελεστής θα πρέπει όντως να εφαρμοσθεί αναδρομικά, δηλαδή από την ημερομηνία έναρξης ισχύος του προσβαλλόμενου κανονισμού.

               4.   Συμπέρασμα

                     (14)

                     Λαμβανομένων υπόψη των παρατηρήσεων που υποβλήθηκαν και κατόπιν της ανάλυσής τους, συνάγεται το συμπέρασμα ότι η εφαρμογή της απόφασης του Γενικού Δικαστηρίου θα πρέπει να λάβει τη μορφή αναθεώρησης του αντισταθμιστικού δασμολογικού συντελεστή που ισχύει για τη Novatex, ο οποίος θα πρέπει να μειωθεί από 44,02 EUR/τόνο σε 35,39 EUR/τόνο. Δεδομένου ότι η Novatex ήταν ο μοναδικός παραγωγός-εξαγωγέας του υπό εξέταση προϊόντος στο Πακιστάν κατά την περίοδο της έρευνας, ο εν λόγω αναθεωρημένος δασμολογικός συντελεστής ισχύει για όλες τις εισαγωγές από το Πακιστάν. Ο αναθεωρημένος δασμολογικός συντελεστής θα πρέπει να εφαρμοσθεί αναδρομικά, δηλαδή από την ημερομηνία έναρξης ισχύος του προσβαλλόμενου κανονισμού. Ωστόσο, όπως προβλέπεται στο άρθρο 2 του εν λόγω κανονισμού, μόνο τα ποσά για τα οποία υπάρχει εγγύηση μέσω προσωρινού αντισταθμιστικού δασμού σύμφωνα με τον κανονισμό (ΕΕ) αριθ. 473/2010 της Επιτροπής (6) για τις εισαγωγές από το Πακιστάν μπορούν να εισπραχθούν οριστικά στο ύψος του οριστικού αντισταθμιστικού δασμού των 35,39 EUR ανά τόνο, που έχει επιβληθεί σύμφωνα με την παρούσα τροποποίηση του άρθρου 1 του προσβαλλόμενου κανονισμού. Τα ποσά για τα οποία υπάρχει εγγύηση πέραν του ύψους του οριστικού αντισταθμιστικού δασμού θα πρέπει να ελευθερωθούν. Επιπροσθέτως, χάριν διαφάνειας, θα πρέπει να σημειωθεί ότι ο κανονισμός (ΕΕ) αριθ. 473/2010 άρχισε να ισχύει την επόμενη ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ήτοι στις 2 Ιουνίου 2010 (και όχι την 1η Ιουνίου 2010, όπως αναφέρεται από τη Novatex).

                     (15)

                     Θα πρέπει να δοθούν οδηγίες στις τελωνειακές αρχές να προχωρήσουν στην επιστροφή του ποσού των δασμών που έχουν καταβληθεί καθ’ υπέρβαση του ποσού των 35,39 EUR/τόνο για τις εν λόγω εισαγωγές, σύμφωνα με την ισχύουσα τελωνειακή νομοθεσία.

               Γ.   ΓΝΩΣΤΟΠΟΙΗΣΗ

                     (16)

                     Τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και τις εκτιμήσεις βάσει των οποίων επρόκειτο να εφαρμοσθεί η απόφαση του Γενικού Δικαστηρίου. Όλα τα ενδιαφερόμενα μέρη είχαν την ευκαιρία να υποβάλουν σχόλια εντός του χρονικού διαστήματος των δέκα ημερών που προβλέπεται στο άρθρο 30 παράγραφος 5 του βασικού κανονισμού.

                     (17)

                     Δεν παρελήφθη καμία ουσιώδης παρατήρηση.

               Δ.   ΤΡΟΠΟΠΟΙΗΣΗ ΤΩΝ ΜΕΤΡΩΝ

                     (18)

                     Κατά συνέπεια, λαμβάνοντας υπόψη τα αποτελέσματα της μερικής επανέναρξης, θεωρείται σκόπιμο να τροποποιηθεί ο αντισταθμιστικός δασμός που επιβάλλεται στις εισαγωγές ορισμένων τύπων τερεφθαλικού πολυαιθυλενίου με αριθμό ιξώδους 78 ml/g ή μεγαλύτερο, σύμφωνα με το πρότυπο ISO 1628-5, καταγωγής Πακιστάν, σε 35,39 EUR/τόνο.

                     (19)

                     Αυτή η διαδικασία δεν επηρεάζει την ημερομηνία κατά την οποία λήγουν τα μέτρα που επιβλήθηκαν με τον προσβαλλόμενο κανονισμό, ήτοι στις 30 Σεπτεμβρίου 2015,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1

               1.   Ο πίνακας του άρθρου 1 παράγραφος 2 του εκτελεστικού κανονισμού (ΕΕ) αριθ. 857/2010 αντικαθίσταται από τον εξής:

                              «Χώρα

                              Οριστικός αντισταθμιστικός δασμός
                              (EUR/τόνο)

                              Ιράν: όλες οι εταιρείες

                              139,70

                              Πακιστάν: όλες οι εταιρείες

                              35,39

                              Ηνωμένα Αραβικά Εμιράτα: όλες οι εταιρείες

                              42,34 »

               2.   Ο αναθεωρημένος δασμολογικός συντελεστής των 35,39 EUR/τόνο για το Πακιστάν εφαρμόζεται από τις 30 Σεπτεμβρίου 2010.

               3.   Τα ποσά των δασμών που έχουν καταβληθεί ή καταχωριστεί στους λογαριασμούς, σύμφωνα με το άρθρο 1 του εκτελεστικού κανονισμού (ΕΕ) αριθ. 857/2010, στην αρχική του έκδοση, και τα ποσά των προσωρινών δασμών που εισπράχθηκαν οριστικά σύμφωνα με το άρθρο 2 του ιδίου κανονισμού, στην αρχική έκδοσή του, τα οποία υπερβαίνουν εκείνα που καθορίζονται με βάση το άρθρο 1 του παρόντος κανονισμού, επιστρέφονται ή διαγράφονται. Η επιστροφή και η διαγραφή ζητείται από τις εθνικές τελωνειακές αρχές σύμφωνα με την ισχύουσα τελωνειακή νομοθεσία. Εκτός αν άλλως προβλέπεται, εφαρμόζονται οι διατάξεις που ισχύουν για τους τελωνειακούς δασμούς.

            Άρθρο 2
            Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Σεπτεμβρίου 2013.

                  Για το Συμβούλιο

                  Ο Πρόεδρος

               V. JUKNA

            (1)  ΕΕ L 188 της 18. 7.2009, σ. 93.

            (2)  Εκτελεστικός κανονισμός (ΕΕ) αριθ. 857/2010 του Συμβουλίου, της 27ης Σεπτεμβρίου 2010, για την επιβολή οριστικού αντισταθμιστικού δασμού και για την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων (ΕΕ L 254 της 29.9.2010, σ. 10).

            (3)  Υπόθεση T-556/10 Novatex Ltd κατά Συμβουλίου της Ευρωπαϊκής Ένωσης.

            (4)  Υπόθεση Τ-2/95 Industrie des poudres sphériques (IPS) κατά Συμβουλίου [1998] Συλλογή ΙΙ-3939.

            (5)  ΕΕ C 138 της 17.5.2013, σ. 32.

            (6)  Κανονισμός (ΕΕ) αριθ. 473/2010 της Επιτροπής, της 31ης Μαΐου 2010, για την επιβολή προσωρινού δασμού κατά των επιδοτήσεων στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων (ΕΕ L 134 της 1.6.2010, σ. 25).


title: Εκτελεστικός κανονισμός (ΕΕ) 2015/378 της Επιτροπής, της 2ας Μαρτίου 2015 , για τη θέσπιση κανόνων εφαρμογής του κανονισμού (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου όσον αφορά την εφαρμογή της διαδικασίας ετήσιας εκκαθάρισης λογαριασμών και την εκτέλεση της εκκαθάρισης ως προς τη συμμόρφωση

text:
               7.3.2015

               EL

               Επίσημη Εφημερίδα της Ευρωπαϊκής Ένωσης

               L 64/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/378 ΤΗΣ ΕΠΙΤΡΟΠΉΣ
   της 2ας Μαρτίου 2015
   για τη θέσπιση κανόνων εφαρμογής του κανονισμού (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου όσον αφορά την εφαρμογή της διαδικασίας ετήσιας εκκαθάρισης λογαριασμών και την εκτέλεση της εκκαθάρισης ως προς τη συμμόρφωση
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (1), και ιδίως το άρθρο 45 παράγραφος 2 και το άρθρο 47 παράγραφος 6,
   Εκτιμώντας τα ακόλουθα:

               (1)

               Η Επιτροπή θα πρέπει να αποφασίσει για την εκκαθάριση των ετήσιων λογαριασμών κάθε εθνικού προγράμματος και για την εκκαθάριση ως προς τη συμμόρφωση. Επομένως, θα πρέπει να θεσπιστούν ρυθμίσεις για την εκτέλεση αυτών των καθηκόντων, περιλαμβανομένων της ανταλλαγής πληροφοριών μεταξύ της Επιτροπής και των κρατών μελών και των προθεσμιών που πρέπει να τηρούνται σε κάθε περίπτωση.

               (2)

               Το Ηνωμένο Βασίλειο και η Ιρλανδία δεσμεύονται από τον κανονισμό (ΕΕ) αριθ. 514/2014 και, κατά συνέπεια, δεσμεύονται και από τον παρόντα κανονισμό.

               (3)

               Με την επιφύλαξη της αιτιολογικής σκέψης 47 του κανονισμού (ΕΕ) αριθ. 514/2014, η Δανία δεν δεσμεύεται από τον κανονισμό (ΕΕ) αριθ. 514/2014 ή από τον παρόντα κανονισμό.

               (4)

               Ο παρών κανονισμός πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης, προκειμένου να διασφαλιστεί η ταχεία εφαρμογή των μέτρων που προβλέπει και να μην καθυστερήσει η προετοιμασία τυχόν αιτημάτων πληρωμών από τα κράτη μέλη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής «Ταμείων Ασύλου, Μετανάστευσης και Ένταξης, και Εσωτερικής Ασφάλειας».

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ετήσια εκκαθάριση λογαριασμών
   1.   Η Επιτροπή αξιολογεί την επιλεξιμότητα κάθε σχεδίου που αναφέρεται στην αίτηση για την καταβολή του ετήσιου υπολοίπου που προβλέπεται στο άρθρο 1 του εκτελεστικού κανονισμού (ΕΕ) 2015/377 της Επιτροπής (2) σε σχέση με τους στόχους των ειδικών κανονισμών που ορίζονται στον κανονισμό (ΕΕ) αριθ. 514/2014 και εκείνων του εθνικού προγράμματος που εγκρίθηκαν σύμφωνα με το άρθρο 14 του κανονισμού (ΕΕ) αριθ. 514/2014.
   Κατά τη λήψη της απόφασης σχετικά με την πληρωμή του ετήσιου υπολοίπου, η Επιτροπή λαμβάνει επίσης υπόψη τις πληροφορίες που παρέχονται:

               α)

               στην ετήσια έκθεση εφαρμογής που προβλέπεται στο άρθρο 54 του κανονισμού (ΕΚ) αριθ. 514/2014·

               β)

               στην αίτηση πληρωμής του ετήσιου υπολοίπου που προβλέπεται στο άρθρο 1 του εκτελεστικού κανονισμού (ΕΕ) 2015/377.

         2.   Η Επιτροπή εκκαθαρίζει όλα τα ποσά που δηλώνονται στους λογαριασμούς όταν δεν υπάρχει καμία αμφιβολία σχετικά με την πληρότητα, την ακρίβεια και την ειλικρίνεια των λογαριασμών που έχουν υποβληθεί
   3.   Η Επιτροπή μπορεί να ζητήσει περαιτέρω πληροφορίες λόγω παροχής ελλιπών ή ασαφών πληροφοριών, διαφωνιών, διαφορετικών ερμηνειών ή οποιασδήποτε άλλης ασυνέπειας σε σχέση με αίτηση πληρωμής.
   4.   Το ενδιαφερόμενο κράτος μέλος, κατόπιν αιτήσεως της Επιτροπής, παρέχει πρόσθετες πληροφορίες εντός της προθεσμίας που τάσσεται στην εν λόγω αίτηση. Σε αιτιολογημένες περιπτώσεις, κατόπιν αιτήσεως κράτους μέλους πριν από τη λήξη της προθεσμίας, η Επιτροπή μπορεί να δεχθεί αίτημα για καθυστερημένη υποβολή πληροφοριών και να ορίσει νέα προθεσμία.
   Εφόσον το οικείο κράτος μέλος δεν παρέχει τις συμπληρωματικές πληροφορίες εντός της προθεσμίας ή εάν η απάντηση δεν είναι ικανοποιητική, η Επιτροπή μπορεί να προχωρήσει σε έκδοση απόφασης εκκαθάρισης βάσει των πληροφοριών που έχει στην κατοχή της.
   5.   Η Επιτροπή ενημερώνει το κράτος μέλος για την απόφασή της σχετικά με την καταβολή του ετήσιου υπολοίπου, καθώς και για τους λόγους τυχόν μη πραγματοποίησης πληρωμών όσον αφορά λογαριασμούς ή ποσά λογαριασμών.
   Όταν λογαριασμοί ή ποσά λογαριασμών δεν καταβάλλονται από την Επιτροπή, το κράτος μέλος δύναται να υποβάλει συμπληρωματικές πληροφορίες για τους λογαριασμούς ή τα ποσά προς επανεξέταση κατά τα επόμενα οικονομικά έτη.
   6.   Όταν το καταβαλλόμενο από την Επιτροπή ποσό είναι χαμηλότερο από το ετήσιο ποσό της προχρηματοδότησης που καταβάλλεται στο κράτος μέλος σύμφωνα με το άρθρο 35 παράγραφος 2 του κανονισμού (ΕΕ) αριθ. 514/2014, η ετήσια προχρηματοδότηση αφαιρείται έως το ύψος του αντίστοιχου ποσού. Τυχόν μη καταβληθέντα ποσά προχρηματοδοτήσεων ανακτώνται μόνο κατά τις επόμενες διαδικασίες ετήσιας εκκαθάρισης.
   7.   Μόνο σε περίπτωση που το κράτος μέλος δεν υποβάλει αίτηση πληρωμής του ετήσιου υπολοίπου σύμφωνα με το άρθρο 44 του κανονισμού (ΕΕ) αριθ. 514/2014, το μη καταβληθέν ποσό της ετήσιας προχρηματοδότησης ανακτάται στο πλαίσιο της ίδιας διαδικασίας εκκαθάρισης.
   8.   Οι παράγραφοι 1 έως 5 του παρόντος άρθρου εφαρμόζονται, τηρουμένων των αναλογιών, στα ποσά που ανακτήθηκαν.
   Άρθρο 2
   Εκκαθάριση ως προς τη συμμόρφωση λογαριασμών και δημοσιονομικές διορθώσεις από την Επιτροπή
   1.   Όταν η Επιτροπή θεωρεί ότι οι δαπάνες δεν ήταν σύμφωνες με τους ενωσιακούς και εθνικούς κανόνες, κοινοποιεί τα πορίσματά της στο ενδιαφερόμενο κράτος μέλος, προσδιορίζοντας τα διορθωτικά μέτρα που απαιτούνται για να διασφαλιστεί η μελλοντική συμμόρφωση, καθώς και το επίπεδο της δημοσιονομικής διόρθωσης που θεωρεί ότι ανταποκρίνονται στα πορίσματά της.
   Η κοινοποίηση αυτή γίνεται σύμφωνα με το άρθρο 47 παράγραφος 5 του κανονισμού (ΕΕ) αριθ. 514/2014 και περιλαμβάνει παραπομπή στο παρόν άρθρο.
   2.   Το κράτος μέλος απαντά εντός δύο μηνών από την παραλαβή της κοινοποίησης. Στην απάντησή του, το κράτος μέλος έχει τη δυνατότητα, ιδίως:

               α)

               να αποδείξει στην Επιτροπή ότι το(τα) σχέδιο(-α) δεν είναι επιλέξιμο(-α)·

               β)

               να αποδείξει στην Επιτροπή ότι ο βαθμός της μη συμμόρφωσης ή ο κίνδυνος για τη συνεισφορά της Ένωσης στο εθνικό πρόγραμμα είναι μικρότερης έκτασης από την επισημανθείσα από την Επιτροπή·

               γ)

               να ενημερώσει την Επιτροπή σχετικά με τα διορθωτικά μέτρα που έχει λάβει προκειμένου να διασφαλίσει τη συμμόρφωση με τους ενωσιακούς και εθνικούς κανόνες, καθώς και την πραγματική ημερομηνία εφαρμογής τους και

               δ)

               να ενημερώσει την Επιτροπή για το εάν μια διμερής συνάντηση θα μπορούσε να θεωρηθεί χρήσιμη.

         Σε αιτιολογημένες περιπτώσεις η Επιτροπή δύναται, κατόπιν αιτιολογημένου αιτήματος κράτους μέλους, να επιτρέψει την παράταση της δίμηνης προθεσμίας κατά δύο μήνες κατ' ανώτατο όριο. Το αίτημα απευθύνεται στην Επιτροπή πριν από τη λήξη της αρχικής περιόδου των δύο μηνών.
   3.   Η Επιτροπή κοινοποιεί επισήμως τα πορίσματά της στο κράτος μέλος, βάσει των πληροφοριών που έλαβε στο πλαίσιο της διαδικασίας εκκαθάρισης ως προς τη συμμόρφωση.
   4.   Αφού κοινοποιήσει τα πορίσματά της στα κράτη μέλη, η Επιτροπή, εκδίδει, ανάλογα με την περίπτωση, μία ή περισσότερες αποφάσεις δυνάμει του άρθρου 47 του κανονισμού (ΕΕ) αριθ. 514/2014, προκειμένου να αποκλείσει από τη χρηματοδότηση της Ένωσης δαπάνες που επηρεάζονται από τη μη συμμόρφωση με τους ενωσιακούς κανόνες.
   Η Επιτροπή μπορεί να εφαρμόσει διαδοχικές διαδικασίες εκκαθάρισης ως προς τη συμμόρφωση έως ότου το κράτος μέλος εφαρμόσει τα διορθωτικά μέτρα.
   Άρθρο 3
   Απόφαση να μην κινηθεί ή να μη συνεχιστεί διαδικασία εκκαθάρισης ως προς τη συμμόρφωση
   Η Επιτροπή μπορεί να αποφασίσει να μην κινήσει ή να μη συνεχίσει διαδικασία εκκαθάρισης ως προς τη συμμόρφωση σύμφωνα με το άρθρο 47 του κανονισμού (ΕΕ) αριθ. 514/2014, εφόσον εκτιμά ότι η ενδεχόμενη δημοσιονομική διόρθωση για την εντοπισθείσα μη συμμόρφωση δεν υπερβαίνει τα 50 000 ευρώ και το 2 % της συγκεκριμένης δαπάνης που θεωρείται μη συμμορφούμενη.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Βρυξέλλες, 2 Μαρτίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 150 της 20.5.2014, σ. 112.

      (2)  Εκτελεστικός κανονισμός (ΕΕ) 2015/377 της Επιτροπής, της 2ας Μαρτίου 2015, για τη θέσπιση υποδειγμάτων για τα έγγραφα που απαιτούνται για την καταβολή του ετήσιου υπολοίπου, σύμφωνα με τον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (βλέπε σελίδα 17 της Επίσημης Εφημερίδας).


title: Εκτελεστικός κανονισμός (ΕΕ) αριθ. 49/2012 της Επιτροπής, της 19ης Ιανουαρίου 2012 , για τον καθορισμό των επιστροφών κατά την εξαγωγή στον τομέα του χοιρείου κρέατος

text:
               20.1.2012

               EL

               Επίσημη Εφημερίδα της Ευρωπαϊκής Ένωσης

               L 17/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 49/2012 ΤΗΣ ΕΠΙΤΡΟΠΉΣ
   της 19ης Ιανουαρίου 2012
   για τον καθορισμό των επιστροφών κατά την εξαγωγή στον τομέα του χοιρείου κρέατος
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 164 παράγραφος 2 και το άρθρο 170 σε συνδυασμό με το άρθρο 4,
   Εκτιμώντας τα ακόλουθα:

               (1)

               Σύμφωνα με το άρθρο 162 παράγραφος 1 του κανονισμού (ΕΚ) αριθ. 1234/2007, η διαφορά μεταξύ των τιμών των προϊόντων που απαριθμούνται στο μέρος ΧVII του παραρτήματος Ι του εν λόγω κανονισμού στην παγκόσμια αγορά και των τιμών των εν λόγω προϊόντων στην αγορά της Ένωσης μπορεί να καλυφθεί με επιστροφή κατά την εξαγωγή.

               (2)

               Λαμβανομένης υπόψη της παρούσας κατάστασης της αγοράς χοιρείου κρέατος, είναι σκόπιμο να καθοριστούν επιστροφές κατά την εξαγωγή σύμφωνα με τους κανόνες και τα κριτήρια που προβλέπονται στα άρθρα 162, 163, 164, 167 και 169 του κανονισμού (ΕΚ) αριθ. 1234/2007.

               (3)

               Το άρθρο 164 παράγραφος 1 του κανονισμού (ΕΚ) αριθ. 1234/2007 προβλέπει ότι είναι δυνατή η διαφοροποίηση των επιστροφών ανάλογα με τον τόπο προορισμού, ιδίως εάν η κατάσταση της παγκόσμιας αγοράς, οι ειδικές ανάγκες ορισμένων αγορών ή οι υποχρεώσεις που απορρέουν από τις συμφωνίες που συνάπτονται σύμφωνα με το άρθρο 300 της Συνθήκης το καθιστούν αναγκαίο.

               (4)

               Οι επιστροφές πρέπει να χορηγούνται μόνο για τα προϊόντα που επιτρέπεται να κυκλοφορούν ελεύθερα στην Ένωση και φέρουν το σήμα καταλληλότητας που προβλέπεται στο άρθρο 5 παράγραφος 1 στοιχείο α) του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (2). Τα προϊόντα αυτά πρέπει επίσης να πληρούν τις απαιτήσεις του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (3) και του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (4).

               (5)

               Τα ποσά των ισχυουσών επιστροφών έχουν καθορισθεί με τον εκτελεστικό κανονισμό (ΕΕ) αριθ. 1058/2011 της Επιτροπής (5). Λόγω του ότι θα καθορισθούν νέα ποσά επιστροφών, πρέπει συνεπώς να καταργηθεί αυτός ο κανονισμός.

               (6)

               Προκειμένου να αποφευχθούν αποκλίσεις από την τρέχουσα κατάσταση της αγοράς, να αποτραπεί η κερδοσκοπία στην αγορά και να εξασφαλιστεί αποτελεσματική διαχείριση, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Τα προϊόντα για τα οποία λαμβάνονται επιστροφές κατά την εξαγωγή όπως προβλέπεται στο άρθρο 164 του κανονισμού (ΕΚ) αριθ. 1234/2007 και τα ποσά των εν λόγω επιστροφών αναγράφονται στο παράρτημα του παρόντος κανονισμού, με την επιφύλαξη του όρου της παραγράφου 2 του παρόντος άρθρου.
   2.   Τα προϊόντα που είναι επιλέξιμα για επιστροφή σύμφωνα με την παράγραφο 1 πρέπει να πληρούν τους σχετικούς όρους των κανονισμών (ΕΚ) αριθ. 852/2004 και (ΕΚ) αριθ. 853/2004, και ιδίως να έχουν παρασκευαστεί σε εγκεκριμένη εγκατάσταση και να πληρούν τους όρους σήμανσης καταλληλότητας που ορίζονται στο παράρτημα Ι τμήμα Ι κεφάλαιο ΙΙΙ του κανονισμού (ΕΚ) αριθ. 854/2004.
   Άρθρο 2
   Καταργείται ο εκτελεστικός κανονισμός (ΕΕ) αριθ. 1058/2011.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιανουαρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  EE L 299 της 16.11.2007, σ. 1.

      (2)  ΕΕ L 139 της 30.4.2004, σ. 55.

      (3)  ΕΕ L 139 της 30.4.2004, σ. 1.

      (4)  ΕΕ L 139 της 30.4.2004, σ. 206.

      (5)  ΕΕ L 276 της 21.10.2011, σ. 35.

      ΠΑΡΑΡΤΗΜΑ

         Επιστροφές κατά την εξαγωγή στον τομέα του χοιρείου κρέατος που εφαρμόζονται από τις 20 Ιανουαρίου 2012

                  Κωδικός προϊόντος

                  Προορισμός

                  Μονάδα μέτρησης

                  Ποσό των επιστροφών

                  0210 11 31 9110

                  A00

                  EUR/100 kg

                  54,20

                  0210 11 31 9910

                  A00

                  EUR/100 kg

                  54,20

                  0210 19 81 9100

                  A00

                  EUR/100 kg

                  54,20

                  0210 19 81 9300

                  A00

                  EUR/100 kg

                  54,20

                  1601 00 91 9120

                  A00

                  EUR/100 kg

                  19,50

                  1601 00 99 9110

                  A00

                  EUR/100 kg

                  15,20

                  1602 41 10 9110

                  A00

                  EUR/100 kg

                  29,00

                  1602 41 10 9130

                  A00

                  EUR/100 kg

                  17,10

                  1602 42 10 9110

                  A00

                  EUR/100 kg

                  22,80

                  1602 42 10 9130

                  A00

                  EUR/100 kg

                  17,10

                  1602 49 19 9130

                  A00

                  EUR/100 kg

                  17,10

                     Σημ.: Οι κωδικοί των προϊόντων καθώς και οι κωδικοί των προορισμών της σειράς «A» ορίζονται στον κανονισμό (ΕΟΚ) αριθ. 3846/87 της Επιτροπής (ΕΕ L 366 της 24.12.1987, σ. 1).


title: Εκτελεστικός κανονισμός (ΕΕ) αριθ. 878/2013 της Επιτροπής, της 12ης Σεπτεμβρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               13.9.2013

               EL

               Επίσημη Εφημερίδα της Ευρωπαϊκής Ένωσης

               L 244/32

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 878/2013 ΤΗΣ ΕΠΙΤΡΟΠΉΣ
   της 12ης Σεπτεμβρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Σεπτεμβρίου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  37,9

                  XS

                  31,3

                  ZZ

                  34,6

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  134,7

                  ZZ

                  134,7

                  0805 50 10

                  AR

                  125,2

                  CL

                  136,3

                  IL

                  142,1

                  TR

                  78,9

                  UY

                  100,2

                  ZA

                  119,6

                  ZZ

                  117,1

                  0806 10 10

                  EG

                  184,6

                  TR

                  148,4

                  ZZ

                  166,5

                  0808 10 80

                  AR

                  100,2

                  BA

                  68,8

                  BR

                  54,6

                  CL

                  123,8

                  NZ

                  144,9

                  US

                  130,2

                  ZA

                  109,7

                  ZZ

                  104,6

                  0808 30 90

                  AR

                  202,6

                  CN

                  82,3

                  TR

                  131,0

                  ZA

                  206,6

                  ZZ

                  155,6

                  0809 30

                  TR

                  129,4

                  ZZ

                  129,4

                  0809 40 05

                  BA

                  45,1

                  MK

                  54,9

                  XS

                  53,5

                  ZZ

                  51,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/1288 της Επιτροπής, της 27ης Ιουλίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               28.7.2015

               EL

               Επίσημη Εφημερίδα της Ευρωπαϊκής Ένωσης

               L 198/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1288 ΤΗΣ ΕΠΙΤΡΟΠΉΣ
   της 27ης Ιουλίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιουλίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  165,4

                  MK

                  26,9

                  ZZ

                  96,2

                  0709 93 10

                  TR

                  120,5

                  ZZ

                  120,5

                  0805 50 10

                  AR

                  119,7

                  UY

                  134,4

                  ZA

                  141,8

                  ZZ

                  132,0

                  0806 10 10

                  EG

                  267,6

                  MA

                  237,5

                  TN

                  174,9

                  TR

                  158,2

                  US

                  286,0

                  ZA

                  115,6

                  ZZ

                  206,6

                  0808 10 80

                  AR

                  118,3

                  BR

                  113,4

                  CL

                  119,9

                  NZ

                  148,5

                  US

                  123,2

                  UY

                  170,5

                  ZA

                  117,3

                  ZZ

                  130,2

                  0808 30 90

                  AR

                  111,2

                  CL

                  138,9

                  NZ

                  153,0

                  ZA

                  120,4

                  ZZ

                  130,9

                  0809 10 00

                  TR

                  228,1

                  ZZ

                  228,1

                  0809 29 00

                  TR

                  245,4

                  US

                  487,6

                  ZZ

                  366,5

                  0809 30 10, 0809 30 90

                  MK

                  66,2

                  TR

                  202,8

                  ZZ

                  134,5

                  0809 40 05

                  BA

                  59,1

                  IL

                  124,7

                  ZZ

                  91,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1111/2013 της Επιτροπής, της 5ης Νοεμβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Lietuviškas varškės sūris (ΠΓΕ)]

text:
               8.11.2013

               EL

               Επίσημη Εφημερίδα της Ευρωπαϊκής Ένωσης

               L 298/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1111/2013 ΤΗΣ ΕΠΙΤΡΟΠΉΣ
   της 5ης Νοεμβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Lietuviškas varškės sūris (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΚ) αριθ. 1151/2012, η αίτηση της Σλοβακίας για την καταχώριση της ονομασίας «Lietuviškas varškės sūris» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κατατεθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Lietuviškas varškės sūris» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 57 της 27.2.2013, σ. 24.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.3.   Τυριά

      ΛΙΘΟΥΑΝΙΑ
      Lietuviškas varškės sūris (ΠΓΕ)


title: Εκτελεστικός κανονισμός (ΕΕ) αριθ. 984/2011 της Επιτροπής, της 30ής Σεπτεμβρίου 2011 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Vinagre del Condado de Huelva (ΠΟΠ)]

text:
               5.10.2011

               EL

               Επίσημη Εφημερίδα της Ευρωπαϊκής Ένωσης

               L 260/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 984/2011 ΤΗΣ ΕΠΙΤΡΟΠΉΣ
   της 30ής Σεπτεμβρίου 2011
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Vinagre del Condado de Huelva (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση της Ισπανίας για την καταχώριση της ονομασίας «Vinagre del Condado de Huelva» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Σεπτεμβρίου 2011.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 319 της 24.11.2010, σ. 6

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία προβλέπονται στο παράρτημα Ι της Συνθήκης:

         Κλάση 1.8.   Λοιπά προϊόντα του παραρτήματος Ι της συνθήκης (μπαχαρικά κ.λπ.)

      ΙΣΠΑΝΙΑ
      Vinagre del Condado de Huelva (ΠΟΠ)


title: Εκτελεστικός κανονισμός (ΕΕ) αριθ. 226/2012 της Επιτροπής, της 15ης Μαρτίου 2012 , για την τροποποίηση του κανονισμού (ΕΚ) αριθ. 1730/2006 όσον αφορά τους όρους χρήσης του βενζοϊκού οξέος (κάτοχος άδειας Emerald Kalama Chemical BV)  Κείμενο που παρουσιάζει ενδιαφέρον για τον ΕΟΧ

text:
               16.3.2012

               EL

               Επίσημη Εφημερίδα της Ευρωπαϊκής Ένωσης

               L 77/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 226/2012 ΤΗΣ ΕΠΙΤΡΟΠΉΣ
   της 15ης Μαρτίου 2012
   για την τροποποίηση του κανονισμού (ΕΚ) αριθ. 1730/2006 όσον αφορά τους όρους χρήσης του βενζοϊκού οξέος (κάτοχος άδειας Emerald Kalama Chemical BV)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:

               (1)

               Το παρασκεύασμα βενζοϊκό οξύ, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», εγκρίθηκε για μία δεκαετία ως πρόσθετο ζωοτροφών για χρήση σε απογαλακτισμένα χοιρίδια με τον κανονισμό (ΕΚ) αριθ. 1730/2006 της Επιτροπής (2) και για χρήση σε χοίρους προς πάχυνση με τον κανονισμό (ΕΚ) αριθ. 1138/2007 της Επιτροπής (3).

               (2)

               Σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, ο κάτοχος της άδειας πρότεινε την αλλαγή των όρων αδειοδότησης για το παρασκεύασμα βενζοϊκό οξύ ως πρόσθετη ύλη ζωοτροφών για απογαλακτισμένα χοιρίδια με στόχο να απαλειφθεί ο όρος όσον αφορά τη συμπερίληψη του εν λόγω παρασκευάσματος σε σύνθετες ζωοτροφές μέσω προμείγματος και να τροποποιηθούν οι όροι όσον αφορά τις συμπληρωματικές ζωοτροφές. Η αίτηση συνοδευόταν από τα σχετικά δικαιολογητικά. Η Επιτροπή διαβίβασε την αίτηση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή»).

               (3)

               Στη γνώμη που εξέδωσε στις 6 Σεπτεμβρίου 2011 (4), η Αρχή κατέληξε στο συμπέρασμα ότι δεν υπάρχει λόγος να συνεχιστεί ο περιορισμός της συμπερίληψης του παρασκευάσματος βενζοϊκό οξύ στις σύνθετες ζωοτροφές μέσω προμειγμάτων. Η Αρχή έκρινε ότι οι περιορισμοί όσον αφορά τη χρήση της πρόσθετης ύλης στις συμπληρωματικές ζωοτροφές που καθορίζονται με τον κανονισμό (ΕΚ) αριθ. 1138/2007 είναι επαρκείς και εφαρμόσιμοι στα απογαλακτισμένα χοιρίδια.

               (4)

               Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.

               (5)

               Συνεπώς, ο κανονισμός (ΕΚ) αριθ. 1730/2006 πρέπει να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 1730/2006 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 325 της 24.11.2006, σ. 9.

      (3)  ΕΕ L 256 της 2.10.2007, σ. 8.

      (4)  EFSA Journal 2011: 9(9):2358.

      ΠΑΡΑΡΤΗΜΑ

            «ΠΑΡΑΡΤΗΜΑ

                        Αριθμός ταυτοποίησης της πρόσθετης ύλης

                        Όνομα του κατόχου της άδειας

                        Πρόσθετη ύλη

                        Σύνθεση, χημικός τύπος, περιγραφή, αναλυτική μέθοδος

                        Είδος ή κατηγορία ζώου

                        Μέγιστη ηλικία

                        Ελάχιστη περιεκτικότητα

                        Μέγιστη περιεκτικότητα

                        Λοιπές διατάξεις

                        Λήξη της περιόδου ισχύος της έγκρισης

                        mg/kg πλήρους ζωοτροφής με περιεκτικότητα σε υγρασία 12 %

                           Κατηγορία ζωοτεχνικών πρόσθετων υλών. Λειτουργική ομάδα: άλλες ζωοτεχνικές πρόσθετες ύλες (βελτίωση των παραμέτρων επιδόσεων: αύξηση βάρους ή ποσοστό εξοικονόμησης ζωοτροφών)

                        4d210

                        Emerald Kalama Chemical BV

                        Βενζοϊκό οξύ

                                       Σύνθεση πρόσθετης ύλης

                                    Βενζοϊκό οξύ (≥ 99,9 %)

                                       Χαρακτηρισμός της δραστικής ουσίας

                                    Βενζολοκαρβοξυλικό οξύ, φαινυλοκαρβοξυλικό Οξύ, C7H6O2

                                    αριθμός CAS 65-85-0
                                    Μέγιστο επίπεδο σε:

                                                φθαλικό οξύ: ≤ 100 mg/kg

                                                διφαινύλιο: ≤ 100 mg/kg

                                       Μέθοδος ανάλυσης
                                        (1)

                                    Ποσοτικός προσδιορισμός του βενζοϊκού οξέος στην πρόσθετη ύλη ζωοτροφών: τιτλομέτρηση με υδροξείδιο του νατρίου (Μονογραφή Ευρωπαϊκής Φαρμακοποιίας 0066)
                                    Ποσοτικός προσδιορισμός του βενζοϊκού οξέος στα προμείγματα και στις ζωοτροφές: Υγροχρωματογραφία αντίστροφης φάσης με ανιχνευτή υπεριώδους RP-HPLC/UV) βάσει του προτύπου ISO9231:2008.

                        Χοιρίδια
                        (απογαλακτισμένα)

                        —

                        —

                        5 000

                                    1.

                                    Το μείγμα διάφορων πηγών βενζοϊκού οξέος δεν πρέπει να υπερβαίνει το ανώτατο επιτρεπόμενο επίπεδο των 5 000 mg/kg πλήρους ζωοτροφής.

                                    2.

                                    Συνιστώμενη ελάχιστη δόση: 5 000 mg/kg πλήρους ζωοτροφής

                                    3.

                                    Οι συμπληρωματικές ζωοτροφές που περιέχουν βενζοϊκό οξύ δεν πρέπει να χορηγούνται απευθείας στα απογαλακτισμένα χοιρίδια, εκτός εάν αναμειγνύονται πλήρως με άλλα υλικά ζωοτροφών της ημερήσιας δόσης.

                                    4.

                                    Για απογαλακτισμένα χοιρίδια έως 25 kg.

                                    5.

                                    Για ασφάλεια: Συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                        14.12.2016

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx»


title: Εκτελεστικός κανονισμός (ΕΕ) αριθ. 426/2011 της Επιτροπής, της 2ας Μαΐου 2011 , για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων

text:
               3.5.2011

               EL

               Επίσημη Εφημερίδα της Ευρωπαϊκής Ένωσης

               L 113/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 426/2011 ΤΗΣ ΕΠΙΤΡΟΠΉΣ
   της 2ας Μαΐου 2011
   για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 28 παράγραφος 6,
   Εκτιμώντας τα ακόλουθα:

               (1)

               Το άρθρο 24 κανονισμού (ΕΚ) αριθ. 834/2007 προβλέπει ότι το λογότυπο της βιολογικής παραγωγής της Ευρωπαϊκής Ένωσης («λογότυπο της βιολογικής παραγωγής της ΕΕ») είναι μία από τις υποχρεωτικές ενδείξεις που πρέπει να χρησιμοποιούνται όσον αφορά τα προσυσκευασμένα τρόφιμα, οι οποίες φέρουν όρους που αναφέρονται στη βιολογική μέθοδο παραγωγής, όπως αναφέρεται στο άρθρο 23 παράγραφος 1, ενώ η χρήση του λογότυπου είναι προαιρετική για τα προϊόντα που εισάγονται από τρίτες χώρες. Οι καταναλωτές θα πρέπει να είναι σίγουροι ότι τα βιολογικά προϊόντα έχουν παραχθεί σύμφωνα με τις απαιτήσεις του κανονισμού (ΕΚ) αριθ. 834/2007 και του κανονισμού (ΕΚ) αριθ. 889/2008 της Επιτροπής (2). Προς τον σκοπό αυτό, είναι πολύ σημαντική η ιχνηλασιμότητα κάθε προϊόντος που φέρει το λογότυπο βιολογικής παραγωγής της ΕΕ σε όλα τα στάδια της παραγωγής, προετοιμασίας και διανομής.

               (2)

               Προκειμένου να δοθεί η δυνατότητα στους καταναλωτές να ενημερώνονται σχετικά με τους επιχειρηματίες και τα προϊόντα τους τα οποία υπόκεινται στο σύστημα ελέγχου της βιολογικής παραγωγής, τα κράτη μέλη θα πρέπει να καταστήσουν διαθέσιμες, με τον κατάλληλο τρόπο, τις σχετικές πληροφορίες για τους επιχειρηματίες που έχουν ενταχθεί στο σύστημα αυτό, τηρώντας ταυτόχρονα τις απαιτήσεις για την προστασία των προσωπικών δεδομένων που καθορίζονται στην οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (3).

               (3)

               Ως εκ τούτου, ο κανονισμός (ΕΚ) αριθ. 889/2008 θα πρέπει να τροποποιηθεί αναλόγως.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής βιολογικής παραγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον τίτλο IV κεφάλαιο 8 του κανονισμού (ΕΚ) αριθ. 889/2008, προστίθεται το ακόλουθο άρθρο 92α:

      «Άρθρο 92α
      Δημοσίευση πληροφοριών
      Τα κράτη μέλη θέτουν στη διάθεση του κοινού, με τον κατάλληλο τρόπο, συμπεριλαμβανομένης δημοσίευσης στο Διαδίκτυο, τους επικαιροποιημένους καταλόγους που αναφέρονται στο άρθρο 28 παράγραφος 5 του κανονισμού (ΕΚ) αριθ. 834/2007, οι οποίοι περιλαμβάνουν επικαιροποιημένα αποδεικτικά στοιχεία για κάθε επιχειρηματία, όπως προβλέπεται στο άρθρο 29 παράγραφος 1 του εν λόγω κανονισμού, χρησιμοποιώντας το υπόδειγμα του παραρτήματος XII του παρόντος κανονισμού. Τα κράτη μέλη τηρούν τις απαιτήσεις για την προστασία δεδομένων προσωπικού χαρακτήρα που προβλέπονται στην οδηγία 95/46/ΕΚ του Ευρωπαϊκού Κοινοβουλίου και του Συμβουλίου (4).

   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Ωστόσο, το άρθρο 1 εφαρμόζεται από την 1η Ιανουαρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Μαΐου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 189 της 20.7.2007, σ. 1.

      (2)  ΕΕ L 250 της 18.9.2008, σ. 1.

      (3)  ΕΕ L 281 της 23.11.1995, σ. 31.

      (4)  ΕΕ L 281 της 23.11.1995, σ. 31.».